У дресу репрезентације Француске је дебитовао 18. августа 2004. Играо је на Светском првенству 2006. као први избор на позицији левог бека. Провео је на терену сваки минут овог првенства, сем утакмице групне фазе против репрезентације Тогоа, коју је пропустио због суспензије. На овом првенству француска је стигла до финала у којем је поражена од Италије након извођења једанаестераца. Абидал је био изабран да изведе једанаестерац у трећој серији и био је успешан. Учествовао је и на Европском првенству 2008. где је у последњој утакмици такмичења по групама против Италије, која је била одлучујућа за пласман у други круг, скривио пенал и добио црвени картон у првом полувремену. Италија је ову утакмицу добила са 2-0, те се Француска са овог првенства вратила након групне фазе. Такође је био учесник и Светског првенства 2010.